gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl es de en sv fr de de it gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A reforma da función pública tamén lle dá o sobresoldo a ex alcaldes e deputados
Venres, sexta feira, 30 de setembro de 2022
Á volta aos seus postos de funcionarios
A lei inclúe un artigo que estende o alcance da polémica disposición adicional 17ª.
Anterior: Chega a fin de mes un director xeral?
Redacción - 09:30 29/08/2007
Tags: funcionarios lei de función pública sobresoldo
Alcaldes, presidentes de deputacións ou institucións equivalentes, senadores, deputados de Congreso ou Parlamento... "Como mínimo, estes funcionarios recibirán o mesmo tratamento na consolidación do grao e no conxunto de complementos que o que se estabeleza para os que fosen directores xerais e outros cargos equivalentes ou superiores da correspondente administración pública".
Así o fixa o 23º punto da reforma da Lei de Función Pública, unha engádega que amplía o artigo 53 da vella norma e que estende o alcance de, por exemplo, a disposición adicional 17ª, aumentando o desembolso previsto para os petos dos cidadáns. Unha cláusula presuntamente estabelecida para que "non haxa menoscabo no dereito á carreira profesional dosfuncionarios públicos que fosen nomeados altos cargos, membros do poder xudicial ou doutros órganos".
O descubrimento deste novo privilexio que pasara inicialmente desapercibido serviu para que este martes e desde o Movemento pola Igualdade no Emprego Público cualificasen unha vez máis de "cacicada" a reforma e criticasen un privilexio que concede "un sobresoldo de por vida por un traballo que non van exercer". "É impropio dunha sociedade democrática avanzada", láianse.
Duras críticas dende a CIG
Tamén dende o sector sindical choven as críticas. Bautista Vega Tato, secretario confederal de Relacións Institucionais da CIG, reclama "un xiro á esquerda do Goberno", para segundo afirma "satisfacer as necesidades socias" de Galiza "que son moitas e de calado", e entre as que non se atopa a de "poñerse unha gratificación millonaria para toda a vida".
Neste senso, gaba a "valentía e compromiso de Encarna Otero", e esíxelle ao bipartito "a revogación deste privilexio como primeira medida do xiro á esquerda", un bipartito que segundo Vega Tato "até agora só nos deu continuidade e máis do mesmo que tiñamos co Partido Popular".
Poden consultar aquí o artigo completo (.pdf) de Bautista Vega Tato.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Pica na imaxe para ampliar e ler
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto